
6 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2299 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπερωριακή εργασία για το προσωπικό που 
υπηρετεί στο Υπουργείο Διοικητικής Ανασυ¬ 
γκρότησης και για τους υπαλλήλους που έχουν 
μετακινηθεί ή διατεθεί στο Πολιτικό Γραφείο της 
Υπουργού Διοικητικής Ανασυγκρότησης και στο 
Γραφείο του Γενικού Γραμματέα του Υπουργείου 
Διοικητικής Ανασυγκρότησης, και δεν καλύπτουν 
οργανικές θέσεις, για το Β' εξάμηνο του 2017. 

2 Εξουσιοδότηση υπογραφής «Με εντολή Γενικού 
Διευθυντή Οικονομικών Υπηρεσιών του Υπουρ¬ 
γείου Ναυτιλίας και Νησιωτικής Πολιτικής» σε 
υφιστάμενα κλιμάκια. 

3 Έγκριση μόνιμων μέτρων κυκλοφορικών ρυθμί¬ 
σεων σύμφωνα με την υπ' αριθ. 237/2017 από¬ 
φαση Δημοτικού Συμβουλίου του Δήμου Παύλου 
Μελά. 

4 Θέσπιση πάγιου κατ' αποκοπή χορηγήματος κα¬ 
θαριότητας ΚΑΕ 1232, υπηρεσιών της Περιφέρει¬ 
ας Δυτικής Μακεδονίας-Έδρας. 


ΑΠΟΦΑΣΕΙΣ 

Αριθμ. ΔΙΔΚ/Φ. 5/3/19 987 (1) 

Υπερωριακή εργασία για το προσωπικό που υπη¬ 
ρετεί στο Υπουργείο Διοικητικής Ανασυγκρό¬ 
τησης και για τους υπαλλήλους που έχουν με¬ 
τακινηθεί ή διατεθεί στο Πολιτικό Γραφείο της 
Υπουργού Διοικητικής Ανασυγκρότησης και στο 
Γραφείο του Γενικού Γραμματέα του Υπουργείου 
Διοικητικής Ανασυγκρότησης, και δεν καλύπτουν 
οργανικές θέσεις, για το Β' εξάμηνο του 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) του άρθρου 20 του ν. 4354/2015 (ΦΕΚ 176/Α7 
16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 


διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων», όπως τρο¬ 
ποποιήθηκε και ισχύει, 

β) του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ. 63/2005 (ΦΕΚ 98/Α722-4-2005), 
γ) του π.δ. 99/2014 (ΦΕΚ 166/Α728-8-2014) «Οργανι¬ 
σμός του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης», όπως ισχύει, 
δ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση.Υποδο¬ 

μών, Μεταφορών και Δικτύων» (ΦΕΚ 208/Α74-11-2016), 
ε) του π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210/Α75-11 -2016). 

2. Την αριθ. 2/31029/ΔΕΠ/6-5-2016 Εγκύκλιο του Γ.Λ.Κ. 
(ΑΔΑ:ΩΛ9ΣΗ-0Ν Μ) «Παροχή οδηγιών για την εφαρμογή 
των διατάξεων του Κεφαλαίου Β' του ν. 4354/2015 (ΦΕΚ 
176 Α') «Μισθολογικές ρυθμίσεις των υπαλλήλων του Δη¬ 
μοσίου, των ΟργανισμώνΤοπικής Αυτοδιοίκησης (Ο.Τ.Α.) 
πρώτου και δεύτερου βαθμού, των Νομικών Προσώπων 
Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), κα¬ 
θώς και των Δ.Ε.Κ.Ο. του κεφ. Α' του ν. 3429/2005 (Α' 314) 
και άλλες μισθολογικές διατάξεις». 

3. Την αριθ. 2/1757/0026/10-1-2017 απόφαση του 
Αναπληρωτή Υπουργού Οικονομικών (ΦΕΚ 17/Β7 
12-1 -2017) «Καθορισμός δικαιολογητικών για την κατα¬ 
βολή αποζημίωσης για υπερωριακή, νυχτερινή, Κυρια¬ 
κών και εξαιρέσιμων ημερών εργασία». 

4. Την ανάγκη να προσφέρει υπηρεσία πέραν του 
κανονικού ωραρίου, σε εικοσιτετράωρη βάση, κατά τις 
εργάσιμες ημέρες της εβδομάδας, καθώς και Σάββα¬ 
τα, Κυριακές, και το προσωπικό που προβλέπεται με 
την αριθ. ΔΙΔΚ/Φ.5.1 /28736/15-12-2006 (ΦΕΚ 1890/Β7 
29-12-2006) απόφαση του Υπουργού Εσωτερικών Δη¬ 
μόσιας Διοίκησης και Αποκέντρωσης, όπως αυτή ισχύ¬ 
ει μετά την έκδοση του π.δ. 99/2014 «Οργανισμός του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης». 

5. Την ανάγκη το προσωπικό που έχει μετακινηθεί ή 
διατεθεί (α) στο Πολιτικό Γραφείο της Υπουργού Διοικη¬ 
τικής Ανασυγκρότησης και (β) στο Γραφείο του Γενικού 
Γραμματέα Διοικητικής Ανασυγκρότησης να προσφέρει 
τις υπηρεσίες του και πέραν των ωρών υποχρεωτικής 

εργασίας, για την κάλυψη των αναγκών των προανα- 
φερθέντων γραφείων. 

6. Την ανάγκη να προσφέρει υπηρεσία και πέραν του 
κανονικού ωραρίου ορισμένο προσωπικό, μόνιμο και 
με σχέση εργασίας ιδιωτικού δικαίου, λόγω εκτάκτων 
και επειγουσών αναγκών. Συγκεκριμένα: 

α) Την ανάγκη έγκαιρης υλοποίησης των πολιτικών του 
Υπουργείου, κατ’ εφαρμογή των νέων ρυθμίσεων για τη 
μισθολογική και βαθμολογική κατάταξη και εξέλιξη των 
υπαλλήλων (ν. 4369/2016, ΦΕΚ 33 Α’) καθώς και το Ενιαίο 
Σύστημα Κινητικότητας (ν. 4440/2016, ΦΕΚ 224 Α). 

β)Την ανάγκη υλοποίησης της μεθόδου αξιολόγησης 
θέσεων εργασίας και προσωπικού. 

γ) Τ ην ανάγκη υλοποίησης της διαδικασίας κριτηρίων 
επιλογής Προϊσταμένων (ν. 4369/2016, ΦΕΚ 33 Α). 

δ) Την ανάγκη στελέχωσηςτων Γραφείων Βουλευτών 
και Κομμάτων της Βουλής των Ελλήνων και του Ευρω¬ 
παϊκού Κοινοβουλίου. 

ε) Την ανάγκη υποστήριξης και ελέγχου του Ολοκλη¬ 
ρωμένου Συστήματος Διαχείρισης Ανθρωπίνου Δυνα¬ 
μικού του ΥΠ.Δ.Α. 

στ) Τ ην ανάγκη διαχείρισης θεμάτων του ανθρώπινου 
δυναμικού. 

ζ) Την επεξεργασία των προτάσεων, αιτημάτων και 
στοιχείων των φορέων του δημόσιου τομέα που αφο¬ 
ρούν διορισμούς, μετατάξεις, πλήρωση θέσεων, τις προ¬ 
σλήψεις ή συμβάσεις έργου καθώς και για την εισήγηση 
στην Επιτροπή και την κατάρτιση της τελικής απόφασης, 
αρμοδιότητας του ΥΠ.Δ.Α., σύμφωνα με τις διατάξεις 
της Π.Υ.Σ. 33/27-12-2006 (ΦΕΚ 280/Α728-12-2006), όπως 
ισχύει, καθώς και τη δημιουργία, παρακολούθηση και 
ενημέρωση βάσης δεδομένων για την παρακολούθηση 
των προσλήψεων του προσωπικού. 

η) Τ ην ανάγκη έκδοσης των καταστάσεων της τακτικής 
μισθοδοσίαςτου προσωπικού και προώθησή τους προς 
την Ενιαία Αρχή Πληρωμών, εντόςτων προθεσμιών που 
προβλέπει ο νόμος, καθώς και την εντός των προβλεπό- 
μενων προθεσμιών αποστολή προς ενταλματοποίηση 
των λοιπών δαπανών της Υπηρεσίας. 

θ) Την ανάγκη συγκέντρωσης και επεξεργασίας στοι¬ 
χείων για την τακτική και έκτακτη πληροφόρηση του 
Γενικού Λογιστηρίου του Κράτους και της ΕΛ.ΣΤΑΤ. για 
ζητήματα δημοσιονομικής φύσης, καθώς και την ενημέ¬ 
ρωση των βάσεων δεδομένων του Γ.Λ.Κ. 

ι) Την ανάγκη διαχείρισης του τακτικού προϋπολογι¬ 
σμού του Υπουργείου, τήρησης του μητρώου δεσμεύ¬ 
σεων, ανάληψης υποχρεώσεων δαπάνης, ελέγχου και 
πληρωμής δαπανών, εντός των εκ του νόμου τιθέμενων 
προθεσμιών, ιδιαίτερα μετά την από 1-1-2017 μεταφο¬ 
ρά των αρμοδιοτήτων της Υπηρεσίας Δημοσιονομικού 
Ελέγχου/Ειδικό Λογιστήριο στη Γενική Διεύθυνση Οι¬ 
κονομικών και Διοικητικών Υπηρεσιών του Υπουργεί¬ 
ου Διοικητικής Ανασυγκρότησης (αριθμ. 2/16570/0026/ 
13-5-2016 (ΦΕΚ Β’ 138) κοινή υπουργική απόφαση). 

ια) Την ανάγκη διεκπεραίωσης των απαιτούμενων δι¬ 
αδικασιών και ενεργειών για την ένταξη, υλοποίηση και 
πληρωμή συγχρηματοδοτημένων έργων του ΠΔΕ. 


ιβ) Την ανάγκη διαχείρισης ζητημάτων που άπτονται 
της ομαλής λειτουργίας του κτηρίου καιτηςτήρησηςτων 
κανόνων ασφαλείας καθ’ όλη τη διάρκεια του 24ώρου. 
ιγ) Την ανάγκη διαχείρισης των κρατικών οχημάτων, 
ιδ) Την ανάγκη διαχείρισης θεμάτων - τακτικών και 
έκτακτων - προμήθειας υλικού και υπηρεσιών. 

ιε) Τ ην ανάγκη επεξεργασίας των κανονιστικών πράξε¬ 
ων των οργανισμών/εσωτερικών κανονισμών λειτουργίας 
των φορέων μετά την ολοκλήρωση της αξιολόγησής τους. 

ιστ)Την ανάγκη διαχείρισης, ελέγχου και εφαρμογής ανα¬ 
πτυξιακών παρεμβάσεων για την προγραμματική περίοδο 
2014-2020 στο πλαίσιο αρμοδιότητας του Υπουργείου. 

ιζ) Τ ην ανάγκη διεκπεραίωσης αντικειμένων αρμοδιότη¬ 
τας της Δ/νσης Απλούστευσης Διαδικασιών και Παροχής 
Υπηρεσιών Δημοσίου (ΚΥΑ απλούστευσης διαδικασιών, 
ΚΥΑ ένταξης διαδικασιών στα ΚΕΠ, ΚΕΠ- ΕΚΕ), εξαιτίας ρυθ¬ 
μιστικών παρεμβάσεων με σκοπό την εξυπηρέτηση των 
πολιτών ή την προσαρμογή σε ημερολογιακά προβλεπό- 
μενες υποχρεώσεις των καθ' ύλην αρμόδιων φορέων 
ιη) Την ανάγκη υποστήριξης λειτουργίας και χρηστών 
συστημάτων όπως ΚΕΠ, ΕΡΜΗΣ, Διαύγεια. 

ιθ) Την ανάγκη υποστήριξης ΚΕΠ, Φορέων του Δημόσι- 
ουΤομέα και ιδιωτών στην έκδοση Ψηφιακών Πιστοποι- 
ητικών-Υπογραφών και εφαρμογή τους σε διαδικασίες 
του Δημοσίου. 

κ) Την ανάγκη συντονισμού των ενεργειών μεταξύ 
των εμπλεκόμενων φορέων στο πλαίσιο της διαδικασί¬ 
ας περιορισμού συναρμοδιοτήτων υπουργών κατά την 
έκδοση διοικητικών πράξεων. 

7. Το γεγονός ότι για την κάλυψη των προαναφερθει- 
σων αναγκών προκαλείται δαπάνη η οποία συμπεριλαμ- 
βάνεται στις: 

α) με αριθ. πρωτ.ΔΙΠΔΑ/Φ.80/60/18711/12-6-2017 
(ΑΔΑ: Ψ705465ΧΘΨ-ΠΦΖ) σχετική απόφαση ανάληψης 
υποχρέωσης ποσού ύψους εκατόν είκοσι τριών χιλιά¬ 
δων ευρώ (123.000,00 €) για την πληρωμή δαπάνης σε 
βάρος της πίστωσης του προϋπολογισμού εξόδων οικο¬ 
νομικού έτους 2017 του Υπουργείου Διοικητικής Ανασυ¬ 
γκρότησης: Ειδικός Φορέας 05-150, ΚΑΕ 0511 η οποία 
βεβαιώθηκε και καταχωρίσθηκε στο βιβλίο εγκρίσεων 
και εντολών πληρωμής της Οικονομικής Υπηρεσίας του 
Υπουργείου με αριθ. 46642. 

β) με αριθ. πρωτ. ΔΙΠΔΑ/Φ.80/61 /18712/12-6-2017 (ΑΔΑ: 
ΩΕ00465ΧΘΨ-094) σχετική απόφαση ανάληψης υποχρέω¬ 
σης ποσού ύψους εξήντα χιλιάδων ευρώ (60.000,00 €) για 
την πληρωμή δαπάνης σε βάροςτης πίστωσης του προϋπο¬ 
λογισμού εξόδων οικονομικού έτους 2017 του Υπουργείου 
Διοικητικής Ανασυγκρότησης: Ειδικός Φορέας 05-150, ΚΑΕ 
0512 η οποία βεβαιώθηκε και καταχωρίσθηκε στο βιβλίο 
εγκρίσεων και εντολών πληρωμήςτης Οικονομικής Υπηρε- 
σίαςτου Υπουργείου με αριθ. 46641, αποφασίζουμε: 

Εγκρίνουμε την υπερωριακή απασχόληση από την 
ημερομηνία δημοσίευσης της απόφασης στην Εφημε¬ 
ρίδα της Κυβερνήσεωςέως και 31 Δεκεμβρίου 2017, με 
την προβλεπόμενη από το νόμο αμοιβή του προσωπι¬ 
κού, που αναφέρεται στις παρ. 4, 5 και 6 του ανωτέρω 
σκεπτικού της παρούσας απόφασης. 

Οι ώρες της υπερωριακής εργασίας και ο αριθμός του 
προσωπικού που θα εργάζεται υπερωριακά, ορίζονται 
ως ακολούθως: 

Α. Για το προσωπικό που υπηρετεί στο Υπουργείο Δι¬ 
οικητικής Ανασυγκρότησης: 

■ έως εκατόν είκοσι (120) απογευματινές ώρες ανά 
υπάλληλο για έως εξήντα (60) υπαλλήλους όλων των 
κατηγοριών και κλάδων, μόνιμους και με σχέση εργασίας 
ιδιωτικού δικαίου αορίστου χρόνου. 

■ Έως τριακόσιες δώδεκα (312) ώρες ανά υπάλληλο 
(120 απογευματινές, 96 νυχτερινές και 96 Κυριακές και 
εξαιρέσιμες) για έως τριάντα έξι (36) υπαλλήλους της 
Διεύθυνσης Προμηθειών, Υποδομών και Διαχείρισης 
Υλικού της Γενικής Διεύθυνσης Οικονομικών και Διοι¬ 
κητικών Υπηρεσιών. Ειδικότερα, για έως δεκαέξι (16) 
οδηγούς αυτοκινήτων, μόνιμους και με σχέση εργασί¬ 
ας ιδιωτικού δικαίου αορίστου χρόνου του Τμήματος 
Πολιτικής - Εποπτείας των Κρατικών Αυτοκινήτων και 
Τηλεπικοινωνιών, για έως πέντε (5) υπαλλήλους όλων 
των κατηγοριών και κλάδων, μόνιμους και με σχέση ερ¬ 
γασίας ιδιωτικού δικαίου αορίστου χρόνου του Τμήματος 
Υποστήριξης Χρηστών και Πληροφοριακών Υποδομών 
καθώς και για έως δεκαπέντε (15) υπαλλήλους όλων των 
κατηγοριών και κλάδων, μόνιμους και με σχέση εργασίας 
ιδιωτικού δικαίου αορίστου και ορισμένου χρόνου του 
Τμήματος Προμηθειών, Διαχείρισης Υλικού και Εγκατα¬ 
στάσεων. 

Β. Για τους υπαλλήλους που έχουν μετακινηθεί ή διατε¬ 
θεί (α) στο Πολιτικό Γραφείο της Υπουργού Διοικητικής 
Ανασυγκρότησης, και (β) στο Γραφείο του Γενικού Γραμ¬ 
ματέα Διοικητικής Ανασυγκρότησης και δεν καλύπτουν 
οργανικές θέσεις: 

• έως εκατόν είκοσι (120) απογευματινές ώρες ανά 
υπάλληλο για έως τριάντα (30) υπαλλήλους. 

Ο αριθμός των υπαλλήλων μπορεί να αυξάνεται σύμ¬ 
φωνα με τις ανάγκες της Υπηρεσίας, με ανάλογη μείωση 
των ωρών υπερωριακής εργασίας υπό την προϋπόθεση 
ότι δε θα γίνει υπέρβαση των εγγεγραμμένων πιστώσεων. 

Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως έως και 
31 Δεκεμβρίου 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2017 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. Φακέλου.: 2800.0/2017 (2) 

Εξουσιοδότηση υπογραφής «Με εντολή Γενικού 
Διευθυντή Οικονομικών Υπηρεσιών του Υπουρ¬ 
γείου Ναυτιλίας και Νησιωτικής Πολιτικής» σε 
υφιστάμενα κλιμάκια. 

Ο ΓΕΝΙΚΟΣ ΔΙΕΘΥΝΤΗΣ ΟΙΚΟΝΟΜΙΚΩΝ 
ΥΠΗΡΕΣΙΩΝ ΤΟΥ ΥΠΟΥΡΓΕΙΟΥ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α.Του π.δ. 1/86 (ΦΕΚ Ι/Α') «Καθορισμός αρμοδιοτήτων 


Υπουργείου Αιγαίου», όπως τροποποιήθηκε και συμπλη¬ 
ρώθηκε με το π.δ. 294/1986 και π.δ. 326/2000. 

β. Του π.δ. 205/2007 (ΦΕΚ 231/Α ) «Συγχώνευση 
Υπουργείων». 

γ. Του π.δ. 215/2007 (ΦΕΚ 241/Α) «Σύσταση Γενικών 
Γραμματειών στο Υπουργείο Εσωτερικών και στο Υπουρ¬ 
γείο Εμπορικής Ναυτιλίας, Αιγαίου και Νησιωτικής Πο¬ 
λιτικής». 

δ. Του ν. 3922/2011 «Σύσταση Αρχηγείου Λιμενικού 
Σώματος- Ελληνικής Ακτοφυλακής» (Α' 35) όπως τρο¬ 
ποποιήθηκε και ισχύει. 

ε.Του ν. 4150/2013 (ΦΕΚ 102/Α') «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις». 

στ. Του π.δ. 103/2014 «Οργανισμός του Υπουργείου 
Ναυτιλίας και Αιγαίου» (170/Α ) όπως τροποποιήθη¬ 
κε με την αριθμ. 2800.0/ 2745 /2017 κοινή απόφαση 
των Υπουργών ΟΙΚΟΝΟΜΙΚΩΝ -ΔΙΟΙΚΗΤΙΚΗΣ ΑΝΑΣΥ¬ 
ΓΚΡΟΤΗΣΗΣ- ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 
«Αναδιοργάνωση της Γενικής Διεύθυνσης Οικονομικών 
Υπηρεσιών του Υπουργείου Ναυτιλίας και Νησιωτικής 
Πολιτικής σύμφωνα με το άρθρο 58 του ν. 4438/2016 
(Α’ 220)» (Β' 120). 

ζ. Του π.δ. 70/2015 (ΦΕΚ 114/Α') «Ανασύσταση των 
Υπουργείων Πολιτισμού και Αθλητισμού, Υποδομών και 
Δικτύων, Αγροτικής Ανάπτυξης και Τροφίμων. Ανασύστα¬ 
ση Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής». 

η. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

θ. Του τρίτου εδαφίου της παρ. 2 του άρθρου 24 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (Α' 143), όπως 
αντί καταστάθηκε από την περίπτωση α' της παρ. 1 του 
άρθρου 58 του ν. 4438/2016 (Α' 220), καθώς και τις διατά¬ 
ξεις των άρθρων 66 και 69Γ του ιδίου νόμου 4270/2014, 
όπως έχουν τροποποιηθεί και ισχύουν. 

ι.Του π.δ. 80/2016 «Ανάληψη υποχρεώσεων από τους 
διατάκτες» (Α' 145). 

ια.Τηςπερίπτωσης2βτου άρθρου 9 και της περίπτω¬ 
σης 2α του άρθρου 10 του π.δ. 110/2001 «Οργανισμός 
του Υπουργείου Αιγαίου» (Α' 101). 

2. Την υπ’ αριθ. 2/16570/0026 από 13-05-2016 από¬ 
φαση του Υπουργού και του Αναπληρωτή Υπουργού 
Οικονομικών «Καθορισμός διαδικασίας και εξειδίκευση 
μεταφερόμενων αρμοδιοτήτων από τις Υπηρεσίες Δημο¬ 
σιονομικού Ελέγχου/Ειδικό Λογιστήριο στις Οικονομικές 
Υπηρεσίες Φορέων της Γενικής Κυβέρνησης» (Β' 1381). 

3. Το Κεφάλαιο Γ' «ΕΛΕΓΧΟΣ ΓΙΑ ΕΚΚΑΘΑΡΙΣΗ ΚΑΙ 
ΠΛΗΡΩΜΗ ΔΑΠΑΝΩΝ ΔΗΜΟΣΙΟΥ» του ν. 4446/2016 
«Πτωχευτικός Κώδικας, Διοικητική Δικαιοσύνη,Τέλη-Πα- 
ράβολα, Οικειοθελής αποκάλυψη φορολογητέας ύλης 
παρελθόντων ετών, Ηλεκτρονικές συναλλαγές, Τροπο- 
ποιήσειςτου ν. 4270/2014 και λοιπές διατάξεις» (Α' 240). 

4. Την αριθ. πρωτ: 2411.1/23343/2017/28-03-2017 δι¬ 
αταγή ΥΝΑΝΠ/ΑΛΣ-ΕΛ.ΑΚΤ/ΔΠ-Α. 

5. Την αριθ. Φακ: 2823.10/2017/Αριθ. Σχεδίου: 
21133/13-03-2017 Εξουσιοδότηση Υπογραφής ΓΔΟΥ. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2299/06.07.2017 


δ.Την αριθ. πρωτ: 2/45136/0026/01 -06-2017 ΑΔΑ:ΩΣΡ5Η- 
ΞΘΨ Εγκύκλιο Υπουργείου Οικονομικών/Γεν. Γραμ. Δημ/κης 
Πολιτικής/ΓΛΚ/Γεν. Δ/νση. Θησ/κίου και Δημ. Λογ/κου/Δ/ 
νση Συντ. και Ελέγχου Εφαρμογής Δημ/κών Δ/ξεων. 

7. Την αριθ. πρωτ: 2/45897/0026/14-06-2017 
ΑΔΑ:650ΦΗ-36Κ Εγκύκλιο Υπουργείου Οικονομικών/Γεν. 
Γραμ. Δημ/κης Πολιτικής/ΓΛΚ/Γεν. Δ/νση. Θησ/κίου και Δημ. 
Αογ/κου/Δ/νση Συντ. και Ελέγχου Εφαρμογής Δημ/κών Δ/ 
ξεων. 

8. Την αριθ. 14/2017/23-05-2017 ημερήσια διαταγή 
ΥΝΑΝΠ/ΓΔΟΥ. 

9. Την ανάγκη απλούστευσης των διαδικασιών, μείω¬ 
σης της αλληλογραφίας και εξασφάλισης της εύρυθμης 
και αποτελεσματικής λειτουργίας της Γενικής Διεύθυν¬ 
σης Οικονομικών Υπηρεσιών και της Διεύθυνσης Οικο¬ 
νομικής Διαχείρισης. 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Παρέχουμε εξουσιοδότηση υπογραφής «Με εντολή 
Γενικού Διευθυντή Οικονομικών Υπηρεσιών» στο Διευθυ¬ 
ντή της Διεύθυνσης Οικονομικής Διαχείρισης της Γενικής 
Διεύθυνσης Οικονομικών Υπηρεσιών του Υπουργείου 
Ναυτιλίας και Νησιωτικής Πολιτικής και στους Προϊστα- 
μένουςτωνΤμημάτωντης ίδιας ως άνω Διεύθυνσης, πρά¬ 
ξεων, βεβαιώσεων και τίτλων πληρωμής, για τις κατωτέρω 
αρμοδιότητες και περιγραφόμενα αντικείμενα: 

I) ΣΤΟΝ ΔΙΕΥΘΥΝΤΗ ΤΗΣ ΔΙΕΥΘΥΝΣΗΣ ΟΙΚΟΝΟΜΙΚΗΣ 
ΔΙΑΧΕΙΡΙΣΕΩΣ: 

(1) Εντολές πληρωμής δαπανών, από το ποσό των 
10.000,01 ευρώ μέχρι το ποσό των 60.000,00 ευρώ, ανά 
απόφαση, μέσα στα καθοριζόμενα κατά μήνα όρια πλη¬ 
ρωμών και χρηματικά εντάλματα εντός της προβλεπόμε- 
νης προθεσμίας από το ενωσιακό και εθνικό κανονιστικό 
πλαίσιο (άρθρα 92,100,101,104 και 105 ν. 4270/2014). 

(2) Επιστροφές δικαιολογητικών δαπανών για τα οποία 
κατά τη διενέργεια ελέγχου νομιμότητας και κανονικό¬ 
τητας διαπιστώθηκαν θεραπεύσιμες ελλείψεις. 

(3) Συμψηφιστικά εντάλματα (τακτικά και προπληρω¬ 
μής) για την εμφάνιση των εξόδων που βαρύνουν το 
Πρόγραμμα Δημοσίων Επενδύσεων στη δημόσια λη¬ 
ψοδοσία, καθώς και τα λοιπά συμψηφιστικά χρηματικά 
εντάλματα, όπου προβλέπεται. 

(4) Έγγραφα για την κοινοποίηση στην αρμόδια Δη¬ 
μοσιονομική Υπηρεσία Εποπτείας και Ελέγχου (Δ.Υ.Ε.Ε.) 
των δικαστικών αποφάσεων από τις οποίες προκύπτει 
επιβάρυνση στον προϋπολογισμό του φορέα. 

(5) Έκθεση προς την αρμόδια Δημοσιονομική Υπη¬ 
ρεσία Εποπτείας και Ελέγχου (Δ.Υ.Ε.Ε.) για δαπάνες, μέχρι 
το ποσό των 60.000,00 ευρώ, ανά απόφαση, σύμφωνα 
με τις διατάξεις της παραγράφου 3δ του άρθρου 66 του 
ν. 4270/2014 και του περί ανάληψης υποχρεώσεων από 
τους διατάκτες π.δ. 80/2016. 

(6) Έγγραφα για την ενημέρωση των δικαιούχων και 
των φορέων για την έκδοση χρηματικών ενταλμάτων 
και την πληρωμή των δικαιούχων. 


(7) Εντολές προς τους οικείους εκκαθαριστές αποδο¬ 
χών για την επίσχεση των αποδοχών δημόσιων υπο¬ 
λόγων που καθυστερούν την απόδοση λογαριασμού, 
καθώς και εισηγήσεις στον αρμόδιο Επίτροπο του Ελε¬ 
γκτικού Συνεδρίου για τον καταλογισμό του υπερήμερου 
υπολόγου, σύμφωνα με τις κείμενες διατάξεις. 

(8) Τις βεβαιώσεις για το σύνολο των αμοιβών που κα- 
ταβλήθηκαν στο δικαιούχο στο φορολογικό έτος και το 
φόρο που παρακρατήθηκε (άρθρο 1 ΠΟΑ. 1051/2015 
[Β' 373], όπως τροποποιήθηκε και ισχύει). 

II) ΣΤΟΝ ΠΡΟΪΣΤΑΜΕΝΟΤΟΥΤΜΗΜΑΤΟΣ Α 1 ΕΛΕΓΧΟΥ 
ΕΚΚΑΘΑΡΙΣΗΣ ΚΑΙ ΕΚΔΟΣΗΣ ΕΝΤΟΛΗΣ ΠΛΗΡΩΜΗΣ ΔΑ¬ 
ΠΑΝΩΝ ΤΗΣ ΔΙΕΥΘΥΝΣΗΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

Εντολές πληρωμής δαπανών μέχρι του ποσού των 
10.000,00 ευρώ, ανά απόφαση, μέσα στα καθοριζόμενα 
κατά μήνα όρια πληρωμών και χρηματικά εντάλματα εντός 
της προβλεπόμενης προθεσμίας από το ενωσιακό και εθνικό 
κανονιστικό πλαίσιο, με εξαίρεση τις εντολές πληρωμής υγει¬ 
ονομικών δαπανών από 5.000,01 ευρώ έως 10.000,00 ευρώ. 

II) ΣΤΟΝ ΠΡΟΪΣΤΑΜΕΝΟ ΤΟΥ ΓΡΑΦΕΙΟΥ ΕΛΕΓΧΟΥ ΥΓΕΙ¬ 
ΟΝΟΜΙΚΩΝ ΔΑΠΑΝΩΝ ΤΟΥ ΤΜΗΜΑΤΟΣ Α' ΕΛΕΓΧΟΥ 
ΕΚΚΑΘΑΡΙΣΗΣ ΚΑΙ ΕΚΔΟΣΗΣ ΕΝΤΟΛΗΣ ΠΛΗΡΩΜΗΣ ΔΑ¬ 
ΠΑΝΩΝ ΤΗΣ ΔΙΕΥΘΥΝΣΗΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

Εντολές πληρωμής υγειονομικών δαπανών μέχρι του 
ποσού των 5,000,00 ευρώ, ανά απόφαση, μέσα στα κα¬ 
θοριζόμενα κατά μήνα όρια πληρωμών και χρηματικά 
εντάλματα εντός της προβλεπόμενης προθεσμίας από 
το ενωσιακό και εθνικό κανονιστικό πλαίσιο. 

III) ΣΤΟΝ ΠΡΟΪΣΤΑΜΕΝΟΤΟΥΤΜΗΜΑΤΟΣ Β ΤΜΗΜΑ 
ΜΙΣΘΟΔΟΣΙΑΣ ΚΑΙ ΑΣΦΑΛΙΣΗΣ ΠΡΟΣΩΠΙΚΟΥΛΙΜΕΝΙΚΟΥ 
ΣΩΜΑΤΟΣ-ΕΛΛΗΝΙΚΗΣ ΑΚΤΟΦΥΛΑΚΗΣ (Λ.Σ.-ΕΛ. ΑΚΤ). 

Βεβαιώσεις επί των πράξεων διορισμών, εντάξεων, 
μετατάξεων, αποσπάσεων και προαγωγών του προσω¬ 
πικού Λιμενικού Σώματος-Ελληνικής Ακτοφυλακής, για 
την ύπαρξη σχετικών προβλέψεων στον προϋπολογισμό 
του, κατόπιν σχετικής βεβαίωσης της οργανικής μονάδας 
αρμόδιας για την εκκαθάριση της μισθοδοσίας και την 
τήρηση του μητρώου του πόσης φύσεως προσωπικού. 

IV) ΣΤΟΝ ΠΡΟΪΣΤΑΜΕΝΟΤΟΥΤΜΗΜΑΤΟΣ Δ ΕΙΔΙΚΩΝ 
ΟΙΚΟΝΟΜΙΚΩΝ ΘΕΜΑΤΩΝ 

Εντολές πληρωμής για δαπάνες μέχρι του ποσού των 
10.000,00 ευρώ, ανά απόφαση, μέσα στα καθοριζόμενα 
κατά μήνα όρια πληρωμών και χρηματικά εντάλματα 
εντός της προβλεπόμενης προθεσμίας από το ενωσιακό 
και εθνικό κανονιστικό πλαίσιο για κατηγορίες δαπανών 
αρμοδιότητάς του. 

V) ΣΤΟΝ ΕΚΚΑΘΑΡΙΣΤΗ ΑΠΟΔΟΧΩΝ ΤΟΥ ΤΜΗΜΑΤΟΣ 
Δ' ΕΙΔΙΚΩΝ ΟΙΚΟΝΟΜΙΚΩΝ ΘΕΜΑΤΩΝ 

Βεβαιώσεις επί των πράξεων διορισμών, εντάξεων, 
μετατάξεων, αποσπάσεων και προαγωγών του πολιτι¬ 
κού προσωπικού, για την ύπαρξη σχετικών προβλέψεων 
στον προϋπολογισμό του, κατόπιν σχετικής βεβαίωσης 
της οργανικής μονάδας αρμόδιας για την εκκαθάριση 
της μισθοδοσίας και την τήρηση του μητρώου του πόσης 
φύσεως προσωπικού. 

VI) ΣΤΟΝ ΠΡΟΪΣΤΑΜΕΝΟ ΤΟΥ ΑΥΤΟΤΕΛΟΥΣ ΤΜΗ¬ 
ΜΑΤΟΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ ΚΑΙ ΔΗΜΟΣΙΩΝ 
ΕΠΕΝΔΥΣΕΩΝ ΤΗΣ ΓΕΝΙΚΗΣ ΓΡΑΜΜΑΤΕΙΑΣ ΑΙΓΑΙΟΥ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ. 




Τεύχος Β' 2299/06.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Εντολές πληρωμής για δαπάνες μέχρι του ποσού των 
15.000,00 ευρώ, ανά απόφαση, μέσα στα καθοριζόμενα 
κατά μήνα όρια πληρωμών και χρηματικά εντάλματα 
εντός της προβλεπόμενης προθεσμίας από το ενωσιακό 
και εθνικό κανονιστικό πλαίσιο για κατηγορίες δαπανών 
αρμοδιότητάς του. 

VII) ΣΤΟΝ ΠΡΟΪΣΤΑΜΕΝΟ ΤΟΥ ΓΡΑΦΕΙΟΥ ΛΟΓΙΣΤΙΚΗΣ 
ΠΑΡΑΚΟΛΟΥΘΗΣΗΣ ΤΟΥ ΑΥΤΟΤΕΛΟΥΣΤΜΗΜΑΤΟΣ ΟΙ¬ 
ΚΟΝΟΜΙΚΗΣ ΔΙΑΧΕΙΡΙΣΗΣ ΚΑΙ ΔΗΜΟΣΙΩΝ ΕΠΕΝΔΥΣΕ¬ 
ΩΝ ΤΗΣ ΓΕΝΙΚΗΣ ΓΡΑΜΜΑΤΕΙΑΣ ΑΙΓΑΙΟΥ ΚΑΙ ΝΗΣΙΩΤΙ¬ 
ΚΗΣ ΠΟΛΙΤΙΚΗΣ. 

(1) Έγγραφα για τη διενέργεια συμψηφισμών και την 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

(2) Βεβαιώσεις επί των πράξεων διορισμών, εντάξεων, 
μετατάξεων, αποσπάσεων και προαγωγών του πολιτι¬ 
κού προσωπικού, για την ύπαρξη σχετικών προβλέψεων 
στον προϋπολογισμό του, κατόπιν σχετικής βεβαίωσης 
της οργανικής μονάδας αρμόδιας για την εκκαθάριση 
της μισθοδοσίας και την τήρηση του μητρώου του πόσης 
φύσεως προσωπικού. 

VIII) ΣΤΟΝ Π ΡΟΪΣΤΑΜ ΕΝ Ο ΤΟΥ ΑΥΤΟΤΕΛΟΥΣ ΓΡΑΦΕΙ¬ 
ΟΥ ΠΛΗΡΩΜΩΝ 

(1) Έγγραφα για τη διενέργεια συμψηφισμών και την 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

(2) Τις ενέργειες και πράξεις που αφορούν στην 
εξόφληση των χρηματικών ενταλμάτων ανεξαρτή¬ 
τως ποσού. 

Άρθρο 2 

1. Η παροχή εξουσιοδότησης δικαιώματος υπογραφής 
δεν αποκλείει την παράλληλη άσκησή του από το Γενι¬ 
κό Διευθυντή Οικονομικών Υπηρεσιών, αν κρίνει τούτο 
σκόπιμο. 

2. Στις περιπτώσεις κωλύματος οιουδήποτε εκ των 
ανωτέρω εξουσιοδοτηθέντων κλιμακίων της Διεύθυνσης 
Οικονομικής Διαχείρισης οι αρμοδιότητες θα ασκούνται 
από το Διευθυντή Οικονομικής Διαχειρίσεως. 

3. Στις περιπτώσεις απουσίας των εξουσιοδοτημένων 
στελεχών η εξουσιοδότηση ασκείται από τους νόμιμους 
αναπληρωτές τους. 

4. Η αριθ. Φακ: 2823.10/2017/Αριθ.Σχεδίου: 21133/ 
13-03-2017 Εξουσιοδότηση Υπογραφής ΓΔΟΥ. 

ΑΔΑ: ΨΟ044653ΠΩ-Τ4Λ καταργείται. 

5. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιουνίου 2017 
Ο Γενικός Διευθυντής Οικονομικών Υπηρεσιών 
ΑΛΕΞΑΝΔΡΟΣ ΘΕΟΦΑΝΟΠΟΥΛΟΣ 


Αριθμ. 4117 _ (3) 

Έγκριση μόνιμων μέτρων κυκλοφορικών ρυθμί¬ 
σεων σύμφωνα με την υπ' αριθ. 237/2017 από¬ 
φαση Δημοτικού Συμβουλίου του Δήμου Παύ¬ 
λου Μελά. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτουν. 2503/1997 (ΦΕΚ107Α 730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α727-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 

5. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του ν. 
3542/2007 (ΦΕΚ 50/Α72.03.2007) «Τροποποιήσεις δια¬ 
τάξεων του ΚΟΚ» και αντί καταστάθηκε με το άρθρο 48 
του ν. 4313/2014. 

6. Το υπ' αριθμ. 15109/13.05.2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την υπ' αριθμ. ΔΟΥ/οικ/220/15-1 -2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ' αριθ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
Απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α’ & β' βαθμού περί 
κυκλοφοριακών ρυθμίσεων». 

9. Τις διατάξειςτων άρθρων 28 και 28Α του ν. 4325/2015 
(ΦΕΚ 47Α711-5-2015) καθώς και την υπ' αριθμ. πρωτ. 
14138/15-5-2017 απόφαση Υπουργού Εσωτερικών (ΦΕΚ 
250/Υ.Ο.Δ.Δ/26-5-2017-ΑΔΑ: ΩΩ09465ΧΘ7-ΗΜΞ) γιατον 
διορισμό Συντονιστή 

10. Την υπ’ αριθμ. 35748/30-5-2017 (ΦΕΚ 1971/τ. Β'/ 
7-6-2017) απόφαση του Συντονιστή της Αποκεντρω¬ 
μένης Διοίκησης Μακεδονίας-Θράκης για την ανάθε¬ 
ση άσκησης αρμοδιοτήτων σε οργανικές μονάδες της 
ΑΔΜ.-Θ και την παροχή εξουσιοδότησης υπογραφής 
πράξεων και εγγράφων «Με εντολή Συντονιστή» στους 
Προϊσταμένους των οργανικών μονάδων της. 

11 .Το με αρ. πρωτ. 23089/15-5-2017 έγγραφο του Δή¬ 
μου Παύλου Μελά (αρ. πρωτ. ΔΙΠΕΧΩΣ3286/16-5-2017) 
με το οποίο διαβιβάζεται στην υπηρεσία η απόφαση του 
θέματος, συνοδευόμενη απάτην κυκλοφοριακή μελέτη 
στα πλαίσια του έργου «μελέτη βελτίωσης και αναβάθμι¬ 
σης κυκλοφοριακού κόμβου των οδών Αγνώστου Στρα¬ 
τιώτου, Ολυμπιονίκη Καρυπίδη και Παπάφη». 

12. Το με αριθμ. πρωτ.32504/25-5-2017 έγγραφο της 
Διεύθυνσης Διοίκησης ΑΔ/ΜΘ (αρ. πρωτ. ΔΙΠΕΧΩΣ 
3701/1-6-2017) με το οποίο μας ενημερώνει ότι η από¬ 
φαση του θέματος έχει ληφθεί νομότυπα. 

13. Το με αρ. πρωτ. 29830/9-6-2017 έγγραφο του Δή¬ 
μου Παύλου Μελά (αρ. πρωτ. ΔΙΠΕΧΩΣ 3909/9-6-2017) 
με το οποίο αιτείται την επίσπευση της διαδικασίας 
έγκρισης της Κανονιστικής Απόφασης του θέματος 

14. Το με Α.Π. 31593/15-6-2017 (αρ. πρωτ. ΔΙΠΕΧΩΣ 
4117/16-6-2017) έγγραφο της Διεύθυνσης Τεχνικών 
Υπηρεσιών του Δήμου Παύλου Μελά με το οποίο δια¬ 
βιβάζονται συμπληρωματικά στοιχεία για την παραπάνω 
μελέτη ρύθμισης της κυκλοφορίας 

15. Τη με Α.Π. 6791/14-6-2017 σύμφωνη γνώμη του 
Οργανισμού Αστικών Συγκοινωνιών Θεσσαλονίκης. 

16. Το γεγονός ότι σύμφωνα με το με αρ. πρωτ. 
31181/14-6-2017 έγγραφο του Δήμου Παύλου Μελά 
από την παρούσα απόφαση προκαλείται δαπάνη ύψους 
147.400,00 € που βαρύνει τον προϋπολογισμό του Δή¬ 
μου με Κ.Α.30.7323.02 

Και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από τηνΤεχνική Υπηρεσία του Δήμου 
Παύλου Μελά συμβάλλοντας στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση μόνιμων μέτρων ρύθμισης της κυκλο¬ 
φορίας σύμφωνα με την υπ’ αριθμ.237/2017 Απόφαση 
Δημοτικού Συμβουλίου του Δήμου Παύλου Μελά που 
αφορά σε κυκλοφοριακές ρυθμίσεις στα πλαίσια οργά¬ 
νωσης της κυκλοφορίας στον ισόπεδο κόμβο των οδών 
Αγνώστου Στρατιώτη, Ολυμπιονίκη Καρυπίδη και Παπά- 
φη της Δ.Ε Πολίχνης, κατ' εφαρμογή της μελέτης με τίτλο: 
«Μελέτη βελτίωσης και αναβάθμισης κυκλοφοριακού 
των οδών Αγνώστου Στρατιώτη, Ολυμπιονίκη Καρυπίδη 
και Παπάφη» και συγκεκριμένα: 

1. Διαμόρφωση νέων διατομών/χωροθέτηση κυκλικού 
κόμβου: 

1.1 Τη δημιουργία υπερυψωμένου κυκλικού κόμβου 
επί της οδού Αγνώστου Στρατιώτη, στη συμβολή του 
με τις οδούς Οπλ. Καρυπίδη και Παπάφη ακτίνας 8,00ιη 
και επιπλέον υποβαθμισμένης λωρίδας στο επίπεδο του 
οδοστρώματος πλάτους 2,00ιη. 

1.2Τη διαμόρφωση τόξων ακτίνας 8,ΟΟιπ επί της οδού 
Παπάφη στη συμβολή της με την Αγν. Στρατιώτη στα 
πλαίσια χωροθέτησης και σχεδιασμού του κυκλικού 
κόμβου, 

1.3 Τη μετατόπιση της συμβολής της οδού Ολυμπι- 
ονίκη Καρυπίδη στον κυκλικό κόμβο και χωροθέτηση 
της απόληξής της στο τμήμα από το ύψος του ανοιχτού 
γηπέδου έως τον κυκλικό κόμβο με ταυτόχρονη διαμόρ¬ 
φωση λωρίδας δεξιάς στροφής προς την οδό Αγνώστου 
Στρατιώτη. 

1.4 Τη δημιουργία κεντρικών νησίδων μεταβλητού 
πλάτους επί της οδού Αγνώστου Στρατιώτη στο τμή¬ 
μα της από το ύψος της οδού Ικονίου έως και μετά την 
Πάροδο της Αγνώστου Στρατιώτη πέραν του κυκλικού 
κόμβου, οι οποίες διαχωρίζουν τις κινήσειςτης οδού και 
εμποδίζουν τις αριστερές στροφές των οδών Ικονίου, 
Ίμβρου και Μπέλες. 


1.5 Τη διαμόρφωση στα 6,00μ. του πλάτους κυκλο¬ 
φορίας των οχημάτων εντός του κυκλικού κόμβου και 
πρόσβασης των οδών Ολ. Καρυπίδη και Αγνώστου Στρα¬ 
τιώτη σε αυτόν. 

2. Μονοδρόμηση της παρόδου Αγν. Στρατιώτη με κα¬ 
τεύθυνση προς την οδό Ολυμπιονίκη Καρυπίδη. 

3. Χωροθέτηση θέσεων στάθμευσης: 

3.1 Δέκα (10) θέσεις παράλληλης στάθμευσης πάρα 
την οδό Αγν. Στρατιώτη στο τμήμα της από τον κυκλικό 
κόμβο έως την οδό Ικονίου στη λωρίδα κυκλοφορίας 
προς δυτικά. 

3.2 Δεκατέσσερις (14) θέσεις στάθμευσης υπό γωνία 
δΟμοιρών στην Πάροδο της Αγνώστου Στρατιώτη μπρο¬ 
στά από το ανοιχτό γήπεδο (αριστερή πλευρά). 

3.3 Είκοσι τέσσερις (24) θέσεις κάθετης στάθμευσης 
στην Πάροδο της Αγνώστου Στρατιώτη μπροστά από 
τα ανοιχτά γήπεδα τένις. 

4. Χωροθέτηση διαβάσεων: 

4.1 Τρεις (3) διαβάσεις επί της οδού Αγνώστου Στρατι¬ 
ώτη στο τμήμα των νησίδων και συγκεκριμένα μία πριν 
τη συμβολή της με την οδό Ίμβρου, μία μετά το τέλος 
των θέσεων στάθμευσης και πρίν τον κυκλικό κόμβο 
και μια μετά την οδό Μπέλες, η οποία συνεχίζει επί της 
Παρόδου Αγν. Στρατιώτη. 

4.2 Μία (1) διάβαση επι της οδού Ολυμπ. Καρυπίδη στη 
συμβολή της με την Αγν. Στρατιώτη και προ της εισόδου 
στον κυκλικό κόμβο. 

4.3 Από μία (1) διάβαση στις οδούς Ικονίου, Ίμβρου, 
Παπάφη και Μπέλες, στη συμβολή τους με την οδό 
Αγνώστου Στρατιώτη. 

5. Προτεραιότητες οδών: 

5.1 Η οδός Αγνώστου Στρατιώτη από την οδό Ικονίου 
έως την οδό Μπέλες έχει προτεραιότητα έναντι όλων 
των άλλων οδών που συμβάλλουν σε αυτήν, πλην της 
συμβολής με τον δακτύλιο του κυκλικού κόμβου όπου 
προτεραιότητα έχουν οι κινούμενοι εντός του δακτυλίου. 

5.2 Η προτεραιότητα εντός του κυκλικού κόμβου 
ορίζεται με τη σήμανση και δίνει προτεραιότητα στους 
κινούμενους εντός του δακτυλίου. 

5.3 Η οδός Μπέλες παραχωρεί προτεραιότητα στην 
ανώνυμη οδό προς το Δασύλλιο και στην οδό Αγνώστου 
Στρατιώτη. 

5.4 Η οδός Παπάφη παραχωρεί προτεραιότητα στην 
οδό εντός του δακτυλίου του κυκλικού κόμβου και έχει 
προτεραιότητα έναντι της οδού Αγγέλου Σικελιανού. 

5.5 Η οδός Ίμβρου παραχωρεί προτεραιότητα στην 
οδό Αγνώστου Στρατιώτη. 

5.6 Η οδός Ικονίου παραχωρεί προτεραιότητα στην 
οδό Αγνώστου Στρατιώτη. 

5.7 Η οδός Ολυμπιονίκη Καρυπίδη παραχωρεί προτε¬ 
ραιότητα στην οδό Αγνώστου Στρατιώτη και στην οδό 
εντός του δακτυλίου του κυκλικού κόμβου. 

5.8 Η Πάροδος Αγνώστου Στρατιώτη παραχωρεί προ¬ 
τεραιότητα στην οδό Ολυμπιονίκη Καρυπίδη. 

Η εν λόγω έγκριση χορηγείται με τις εξής προϋποθέ¬ 
σεις: 

■ Οι αναγκαίες παρεμβάσεις για την υλοποίηση των 
κυκλοφοριακών ρυθμίσεων του θέματος θα πρέπει να 
είναι σύμφωνες με τον Κώδικα Οδικής κυκλοφορίας 

(ΚΟΚ), τις προδιαγραφές του Υπουργείου Υποδομών, 
Μεταφορών και Δικτύων και τις ισχύουσες Ευρωπαϊκές 
προδιαγραφές. 

• Την ευθύνη για την υλοποίηση των κυκλοφοριακών 
ρυθμίσεων θέματος έχει ο Δήμος Παύλου Μελά, ο οποίος 
υποχρεούται καθ' όλη τη διάρκεια εφαρμογής τους να 
αξιολογεί την αποτελεσματικότητα του σε σχέση με το 
ευρύτερο δίκτυο κυκλοφορίας της πόλης, παρακολου¬ 
θώντας και συντηρώντας τα σχετικά έργα. 

• Οι κυκλοφοριακές ρυθμίσεις να υποστηρίζουν και τις 
ανάγκες των Ατόμων με Αναπηρία (ΑμεΑ). 

Με την παρούσα Απόφαση δεν νομιμοποιούνται 
και δεν υποκαθίστανται άλλες απαιτούμενες άδειες ή 
εγκρίσεις που απαιτούνται για την υλοποίηση και την 
λειτουργία του έργου. 

Οι αρχές στις οποίες κοινοποιείται η παρούσα Απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Η παρούσα απόφαση ισχύει από την ημέρα δημοσί¬ 
ευσης της στην Εφημερίδα της Κυβερνήσεως και εφαρ¬ 
μόζεται με την τοποθέτηση των οικείων πινακίδων σή¬ 
μανσης, των σηματοδοτών ή των διαγραμμίσεων στο 
οδόστρωμα. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112Α/ 
13-7-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Ιουνίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. απόφ. 161/2017 (4) 

Θέσπιση πάγιου κατ' αποκοπή χορηγήματος κα¬ 
θαριότητας ΚΑΕ 1232, υπηρεσιών της Περιφέρει¬ 
ας Δυτικής Μακεδονίας-Έδρας. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ 
ΔΥΤΙΚΗΣ ΜΑΚΕΔΟΝΙΑΣ 

1. Το ν. 3852/2010 (ΦΕΚ Α/87/2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης πρόγραμμα Καλλικράτης», όπως τροποποιήθηκε, 
συμπληρώθηκε και ισχύει. 

2. Το ν. 4270/2014 (ΦΕΚ Α7143/1995) «Αρχές Δημο¬ 
σιονομικής Διαχείρισης και εποπτείας (ενσωμάτωση 
Οδηγίας 2011/85/ΕΕ) - Δημόσιο Λογιστικό». 

3. Τον. 4071/2012 (ΦΕΚ 85/Α72012) «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση ενσωμάτωση Οδηγίας 2009/50/ΕΚ 
και ειδικότερα την παρ. 10 του άρθρου 45 (Πάγια κατ' 
αποκοπή χορηγήματα). 

4. Των άρθρων 66-68 του ν. 4337/2015 (ΦΕΚ 129Α") 
«Μέτρα για την εφαρμογή της συμφωνίας δημοσιονομι¬ 
κών στόχων και διαρθρωτικών μεταρρυθμίσεων». 


5. Το άρθρο 37 του ν. 2072/1992 (ΦΕΚ Α7125/92) σύμφω¬ 
να με το οποίο το Δημόσιο, Ν ΠΔΔ, ΟΤΑ κ.λπ. επιτρέπεται να 
αναθέτουν με σύμβαση έργου τις υπηρεσίες καθαριότητας 
μόνο εφόσον η αμοιβή του αναδόχου δεν υπερβαίνει την 
απαιτούμενη δαπάνη για την πλήρωση των κενών οργανι¬ 
κών θέσεων του οικείου κλάδου ή ειδικότητας. 

6. Την παρ. 4 του άρθρου 12 του ν. 2672/1998 (ΦΕΚ 
Α7290/1998) «Οικονομικοί Πόροι Νομαρχιακής Αυτο¬ 
διοίκησης και άλλες διατάξεις», σύμφωνα με το οποίο οι 
Νομαρχιακές Αυτοδιοικήσεις -με απόφαση του Νομαρ¬ 
χιακού τους Συμβουλίου- δύναται να θεσπίζουν πάγια 
κατ' αποκοπή χορηγήματα καθαριότητας. 

7. Το π.δ. 80/2016 «Ανάληψη υποχρεώσεων από τους 
Διατάκτες». 

8. Το π.δ. 146/2010 (ΦΕΚ 239/Α72010) «Οργανισμός 
της Περιφέρειας Δυτικής Μακεδονίας», όπως έχει τρο¬ 
ποποιηθεί και ισχύει. 

9. Την αριθμ. 2/5091/0026/25-05-2012 απόφαση 
Υπουργού Οικονομικών «Καθορισμός διαδικασίας και 
δικαιολογητικών για την πληρωμή δαπανών παγίων 
κατ' αποκοπή χορηγημάτων & μισθωμάτων δημόσιων 
υπηρεσιών». 

10. Τα αριθμ. 2/56119/0026/11/20-02-2012, 2/74839/ 
0026/10-10-2012 και 2/60992/0026/2012-2012 έγγραφα 
του 26ης Δ/νσης Συντ/σμού και ελέγχου εφαρμογής Δη- 
μοσιολογιστικών Διατάξεων του Γενικού Λογιστηρίου του 
Κράτους σχετικά με πληρωμή δαπανών καθαριότητας και 
θέσπισης πάγιου κατ' αποκοπή χορηγήματος καθαριότητας. 

11. Την εγκύκλιο αρ. 27/2011 κατάρτιση και υποβολή 
προϋπολογισμού των Περιφερειών οικ. Έτους 2011 με 
την οποία οι δαπάνες στέγασης, με μίσθωση, των Περι¬ 
φερειακών υπηρεσιών του Υπουργείου Παιδείας, Δια 
βίου μάθησης και Θρησκευμάτων καθώς και η αντιμε¬ 
τώπιση των λειτουργικών δαπανών των υπηρεσιών αυ¬ 
τών εξακολουθούν για το έτος 2011 και μέχρι οριστικής 
διευθέτησης του θέματος, να εντάσσονται στους Προ¬ 
ϋπολογισμούς των Περιφερειών σύμφωνα με την παρ. 
3 του άρθρου 283 του ν. 3852/2010. 

12. Το γεγονός ότι οι Περιφέρειες αποτελούν διάδοχο 
σχήμα των Νομαρχιακών Αυτοδιοικήσεων (άρθρο 283 
παρ. 2 ν. 3852/2010). 

13. Το γεγονός ότι δεν προβλέπονται κενές οργανικές 
θέσεις του κλάδου ΥΕ καθαριστριών στην Περιφέρεια 
Δυτικής Μακεδονίας και κατά συνέπεια τυγχάνει εφαρ¬ 
μογής το άρθρο 37 του ν. 2072/1992 (ΦΕΚ Α/125/92). 

14. Την αριθμ. 987/17 (ΑΔΑ ΩΗ037ΛΨ-ΜΛ4) απόφα¬ 
ση Οικονομικής Επιτροπής της Περιφέρειας Δυτικής 
Μακεδονίας έγκρισης δαπάνης και διάθεσης πίστωσης 
για την θέσπιση πάγιου κατ' αποκοπή χορηγήματος κα¬ 
θαριότητας των υπηρεσιών της Περιφέρειας Δυτικής 
Μακεδονίας -Έδρας. 

15. Την αριθμ. 95432/6194/31 -05-2017 απόφαση δέσμευ¬ 
σης πίστωσης ποσού 50.000,00 στον ΚΑΕ 1232 του ΕΦ 073. 

16. Τις άμεσες και πάγιες ανάγκες για καθαριότητα των 
χώρων των υπηρεσιών της Περιφερειακής Ενότητας Κο¬ 
ζάνης, αποφάσισε κατά πλειοψηφία: 

Την έγκριση θέσπισης Παγίου κατ' αποκοπή χορηγη- 
μάτος καθαριότητας, για το έτος 2017, σύμφωνα με τον 
παρακάτω πίνακα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2299/06.07.2017 


Α/Α 

ΥΠΗΡΕΣΙΑ/ΟΡΟΦΟΣ 

ΠΡΟΪΣΤΑΜΕΝΟΣ 

ΔΙΚΑΙΟΥΧΟΣ 

Τ.Μ 

ΜΗΝΙΑΙΟ 

ΠΟΣΟ 

ΕΤΗΣΙΟ 

ΠΟΣΟ 

1 

Γραφεία Περιφερειάρχη, Αντιπεριφερειαρχών, Ειδική Υπηρεσία Διαχείρισης ΕΠ ΠΔΜ, Αίθουσες 
Συνεδριάσεων 2.01 & 2.Ζ.06. 

Περιοχή ΖΕΠ. Όλος ο 2οςΌροφος, που περιλαμβάνει τις πτέρυγες Α’,Β',Γ,Δ’ τους διαδρόμους τα 
κλιμακοστάσια από 1 ° στον 2° όροφο. (5 ώρες ημερησίους) 


2535 



2 

Διεύθυνση Αναπτυξιακού Προνραμματισμού, Διεύθυνση Τεχνικών Έργων (Έδρας), Περιφερειακό 
Ταμείο Ανάπτυξης, περιοχή ΖΕΠ, όλος ο 3ος Όροφος, που περιλαμβάνει τις Πτέρυγες Α’, Β’, Π, Δ’ 
τους διαδρόμους τα κλιμακοστάσια από 1 0 στον 2° όροφο. (5 ώρες ημερησίως) 

ΣΤΟ 1 ΚΟΠΟ ΥΛΟΥ 
ΠΟΛΥΞΕΝΗ 

2535 

4.166,67 

50.000,00 

€ 

1.3 

Εργοτάξιο Δ/νοης Τεχνικών Έργων ΠΔΜ - Κοζάνη Νιάμερο (1 φορά την εβδομάδα από 1 ώρα) 


80 



1.4 

Αίθουσα Περιφερειακού Συμβουλίου (.02 οτο ισόγειο - Περιοχή ΖΕΠ (Μετά από κάθε Χρήση) 


150 



1.5 

Αμφιθέατρο ζ.05 - στο ισόγειο περιοχή ΖΕΠ (Μετά από κάθε χρήση και όχι περισσότερες από 12 
φορές το χρόνο) 


240 




Το ποσό θα αποδίδεται στη δικαιούχο βάση μηνιαίων καταστάσεων για την πληρωμή των δαπανών καθαριότητας. 

Στο καθαρό ποσό θα γίνεται παρακράτηση φόρου εισοδήματος 8% σύμφωνα με την παρ. 2 άρθρο 64 του ν. 
4172/2013, όπως τροποποιήθηκε και ισχύει. Επίσης υπόκειται σε συνολική κράτηση 0,06216% (0,06% υπέρ ΕΑΔΗΣΥ 
πλέον 3% χαρτόσημο και 20% ΟΓΑ χαρτοσήμου) επί του καθαρού ποσού. 

Η σχετική δαπάνη θα βαρύνει τον Προϋπολογισμό της Περιφέρειας Δυτικής Μακεδονίας του Ειδικού Φορέα 073 
και ΚΑΕ 1232 με προτεινόμενη ετήσια πίστωση 50.000,00 €. Όλα τα σχετικά δικαιολογητικά (τιμολόγια, καταστάσεις 
εξόφλησης) θα φυλάσσονται σε ειδικό φάκελο στο Αρχείο της Δ/νσης Οικονομικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 19 Ιουνίου 2017 
Ο Πρόεδρος του Περιφερειακού Συμβουλίου 
ΦΩΤΙΟΣ ΚΕΧΑΓΙΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 


























